ai4bharat/Pralekha huggingface dataset:
பாதுகாப்பு அமைச்சகம்
தனது சாலைகளின் பாதுகாப்பு குறித்த தணிக்கையை எல்லையோர சாலைகள் அமைப்பு மேற்கொள்ளவிருக்கிறது
எல்லையோர சாலைகள் அமைப்பால் கட்டமைக்கப்படும் சாலைகள் பாதுகாப்பு படையினர் மற்றும் துணை ராணுவ படையினர் மட்டுமில்லாது நாடு முழுவதுமுள்ள சுற்றுலா பயணிகள் மற்றும் சாகச விரும்பிகளாலும் அதிகளவில் பயன்படுத்தப்படுகிறது.
அனைத்து பருவநிலைகளையும் தாங்கி போக்குவரத்தை கையாளும் வண்ணம் சாலைகளை கட்டமைப்பதற்காக நவீன கட்டுமான தொழில்நுட்பம் மற்றும் நடைமுறைகள் பயன்படுத்தப்படுகின்றன. நவீன இயந்திரங்கள் பயன்படுத்தப்படுவதால் சாலைகள் துரிதமாக கட்டமைக்கப்படுகின்றன.
தனது சாலைகள் மற்றும் பாலங்களில் விபத்துகளுக்கான சாத்தியக்கூறுகளை குறைப்பதற்கான செயல்திட்டத்தை உருவாக்கியுள்ள எல்லையோர சாலைகள் அமைப்பு, தனது சாலைகள் மற்றும் பாலங்களில் விரிவான ஆய்வை மேற்கொண்டுள்ளது.
கொள்கைகளை வகுத்து அவற்றை செயல்படுத்தவும் எல்லையோர சாலைகள் அமைப்பின் அனைத்து திட்டங்களிலும் பாதுகாப்பு குறித்து நிலையான செயல்பாட்டு விதிமுறைகளை உருவாக்கவும் சாலை பாதுகாப்பு விழிப்புணர்வுக்கான உயர்சிறப்பு மையம் புதுதில்லியில் உள்ள எல்லையோர சாலைகள் அமைப்பின் தலைமையகத்தில் நிறுவப்பட்டுள்ளது.
சாலை பாதுகாப்பு குறித்த குறும்பாடல்கள் மற்றும் சிறு ஆவணப்படங்களை எல்லையோர சாலைகள் அமைப்பு ஏற்கனவே தயாரித்து பதிவேற்றியுள்ளது. இந்தியா முழுவதும் 75 நாட்களுக்கு மேற்கொள்ளப்படவிருக்கும் இருசக்கர வாகன விழிப்புணர்வு பயணம் புதுதில்லியில் உள்ள தேசிய போர் நினைவு சின்னத்தில் 2021 அக்டோபர் 14 அன்று தொடங்கவுள்ளது.
மாதம் முழுவதும் நடைபெறவுள்ள தணிக்கை, ஹிமாச்சலப் பிரதேசம், அருணாச்சலப் பிரதேசம், சிக்கிம், ஜம்மு & காஷ்மீர் மற்றும் லடாக்கில் உள்ள எல்லையோர சாலைகள் அமைப்பின் அனைத்து திட்டங்களிலும் 2021 செப்டம்பர் 15 அன்று தொடங்கியது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1756089
எரிசக்தி அமைச்சகம்
2020-21ஆம் நிதியாண்டில் அடைய வேண்டிய இலக்குகளை குறிப்பிட்டு மத்திய எரிசக்தி அமைச்சகத்துடன் ஆர் ஈ சி ஒப்பந்தத்தில் கையெழுத்திட்டது
மத்திய எரிசக்தி அமைச்சகத்துடன் ஒப்பந்தம் ஒன்றில் ஆர் ஈ சி லிமிடெட் கையெழுத்திட்டுள்ளது.
இந்த ஒப்பந்தத்தில், 2020-21ஆம் நிதியாண்டில் அடைய வேண்டிய இலக்குகள் குறிப்பிடப்பட்டுள்ளன.
வருவாய் இலக்காக ரூபாய் 35 ஆயிரம் கோடி நிர்ணயிக்கப்பட்டுள்ளது. கடந்த ஆண்டின் சாதனையை விட 17.5 சதவீதம் அதிகமாகும்.
செயல்பாட்டு லாப இலக்காக 28% நிர்ணயிக்கப்பட்டுள்ளது. கடந்த வருடத்தின் செயல்பாட்டு லாபம் 23.23 சதவீதமாக இருந்தது.
இதர அளவுகோல்களும் இந்த ஒப்பந்தத்தில் குறிப்பிடப்பட்டுள்ளன.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1660611
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
2023-ம் ஆண்டின் இளைஞர்கள் 2047-ம் ஆண்டுக்கான இந்தியாவை வடிவமைப்பார்கள்: மத்திய அமைச்சர் டாக்டர் ஜிதேந்திர சிங்
2023-ம் ஆண்டின் இளைஞர்கள் 2047-ம் ஆண்டுக்கான இந்தியாவை வடிவமைப்பார்கள் என மத்திய அறிவியல், தொழில்நுட்பம் , புவி அறிவியல் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித்துறை இணை அமைச்சர் டாக்டர் ஜிதேந்திர சிங் தெரிவித்துள்ளார்.
ஜம்மு பல்கலைக்கழகத்தில் நடைபெற்ற அமைதியை நிர்மாணித்தல் மற்றும் வேற்றுமையை அகற்றி சமரசத்தை உருவாக்குதல் குறித்த இளையோர் 20 நிகழ்ச்சியில் சிறப்பு விருந்தினராக கலந்துகொண்டு பேசிய அவர் இதனைத் தெரிவித்தார். ஜி20 நாடுகள் அமைப்பக்கு இந்தியா தலைமை வகித்து இருப்பதால், 2023-ம் ஆண்டு இந்தியாவிற்கு மிக முக்கியமான ஆண்டாகத் திகழ்கிறது என்றார்.
2014-ம் ஆண்டு பிரதமர் மோடி தலைமையில் புதிய அரசு அமைந்த போது, நம்பிக்கையற்ற சூழலை நாடு எதிர்கொண்டு இருந்த நிலையில், ஏழைகளின் மேம்பாட்டுக்காகவும், பெண்களுக்கு அதிகாரம் அளிப்பதற்கும், இளைஞர்களின் முன்னேற்றத்திற்காகவும், அர்ப்பணிக்கும் அரசாக தமது அரசு இருக்கும் என மோடி குறிப்பிட்டதை நினைவு கூர்ந்தார். ஒன்பது ஆண்டுகளுக்குப் பிறகு தற்போது அளித்த வாக்குறுதியை நிறைவேற்றி மோடி தலைமையிலான மத்திய அரசு பீடு நடை போடுவதாகவும் அவர் குறிப்பிட்டார்.
அரசின் துறை சார்ந்த நடவடிக்கைகளில் வெளிப்படைத் தன்மையை உறுதி செய்வதற்காக இணையதளம் வாயிலான வசதிகளை உட்புகுத்தியதுடன், மக்களை உள்ளடக்கிய எளிமையான நடைமுறைகளையும் மத்திய அரசு கையாண்டதை சுட்டிக்காட்டினார்.
10 லட்சம் இளைஞர்களுக்கு அரசு வேலைவாய்ப்பு என்று சில மாதங்களுக்கு முன்பு அறிவித்தப்படி, ரோஸ்கார் மேளா எனப்படும் மாபெரும் வேலைவாய்ப்பு முகாம்கள் மூலம் இளைஞர்களுக்கு பணி நியமன ஆணைகளை மத்திய அரசு வழங்கி வருவதையும் திரு ஜிதேந்திர சிங் சுட்டிக்காட்டினார்.
கடந்த 2014-ம் ஆண்டு 400-ஆக இருந்த ஸ்டார்ட் –அப் இந்தியா நிறுவனங்களின் எண்ணிக்கை தற்போது 75 ஆயிரமாக அதிகரித்திருப்பதாகவும், இதன் மூலம் உலக அளவிலான ஸ்டார்ட் –அப் சூழல் தரவரிசையில் இந்தியாவுக்கு மூன்றாம் இடம் கிடைத்திருப்பதாகவும் சுட்டிக்காட்டினார்.
வடகிழக்கு மாநிலங்களின் வளர்ச்சி மற்றும் மேம்பாட்டுக்கு பிரதமர் திரு நரேந்திர மோடி அதிக முன்னுரிமை அளித்து வருவதையும், வீடுகளில் மூங்கில் வளர்க்கும் திட்டத்திற்கு நூற்றாண்டு கால இந்திய வனச்சட்டத்திலிருந்து விலக்கு அளித்திருப்பதையும் குறிப்பிட்டார். இந்த நடவடிக்கை மூங்கில் துறையில் எளிமையான முறையில் தொழிலைத் தொடங்க இளம் தொழில் முனைவோர்களுக்கு வாய்ப்பு வழங்கியிருப்பதையும், கடல் வளத்தைப் பாதுகாத்து இந்தியாவில் நீலப் பொருளாதாரத்திற்கு முன்னுரிமை அளிக்கப்படுவதையும் அமைச்சர் தெரிவித்தார்.
கல்வித்துறையில் மாபெரும் முன்னேற்றத்தை மோடி அரசு உருவாக்கியிருப்பதை நினைவு கூர்ந்த அவர், 2014-ம் ஆண்டு 725 –ஆக இருந்த பல்கலைக்கழகங்களின் எண்ணிக்கை தற்போது 1000-த்தை தாண்டியிருப்பதாகவும், கடந்த 9 ஆண்டுகளில் வாரந்தோறும் ஒரு பல்கலைக்கழகம் வீதம் அமைக்கப்பட்டு இருப்பதையும் குறிப்பிட்டார். கடந்த 2014-ம் ஆண்டு முதல் 2022-ம் ஆண்டு வரையிலான காலகட்டத்தில் 260-க்கும் மேற்பட்ட மருத்துவக் கல்லூரிகள் உருவாக்கப்பட்டு இருப்பதையும் அமைச்சர் தெரிவித்தார்.
ஜி20 அமைப்பின் கீழ் 8 பணிக்குழுக்கள் உருவாக்கப்பட்டு இருப்பதையும், இதில் இளைஞர் 20 என்ற பணிக்குழு இடம்பெற்றிருப்பதையும் அவர் குறிப்பிட்டார். தற்போது 30 வயதுள்ள இளைஞர்கள் 2047-ம் ஆண்டு நாட்டின் முதன்மை குடிமக்களாக திகழ்வார்கள் என்றும், அமைச்சர் திரு ஜிதேந்திர சிங் தெரிவித்தார்.
நுகர்வோர் நலன், உணவு மற்றும் பொது விநியோகம் அமைச்சகம்
சமையல் எண்ணெய்கள் மீதான வரிகளை குறைத்தது மத்திய அரசு: ரூ 10 வரை தமிழகத்தில் விலைகள் குறைந்துள்ளன
கச்சா பனை எண்ணெய், சோயா எண்ணெய் மற்றும் சூரியகாந்தி எண்ணெய் ஆகியவற்றின் மீதான அடிப்படைத் தீர்வை ரத்து
கடந்த ஓராண்டாக சமையல் எண்ணெய் விலை தொடர்ந்து அதிகரித்து வருவதால், அதை கட்டுப்படுத்தும் நோக்கில் கச்சா பாமாயில், கச்சா சோயாபீன் எண்ணெய் மற்றும் கச்சா சூரியகாந்தி எண்ணெய் ஆகியவற்றின் அடிப்படை வரியை 2.5 சதவீதத்தில் இருந்து பூஜ்யமாக அரசாங்கம் குறைத்துள்ளது.
இந்த எண்ணெய்களின் மீதான வேளாண் செஸ், கச்சா பாமாயிலுக்கு 20 சதவீதத்திலிருந்து 7.5 சதவீதம் ஆகவும், கச்சா சோயாபீன் எண்ணெய் மற்றும் கச்சா சூரியகாந்தி எண்ணெய்க்கு 5 சதவீதமாகவும் ஆகவும் குறைக்கப்பட்டுள்ளது.
மேற்கண்ட குறைப்பின் விளைவாக, கச்சா பாமாயிலுக்கு 7.5 சதவீதம் மற்றும் கச்சா சோயாபீன் எண்ணெய் மற்றும் கச்சா சூரியகாந்தி எண்ணெய்க்கு 5 சதவீதம் மொத்த வரி விதிக்கப்படுகிறது. ஆர்பிடி பாமோலின் எண்ணெய், சுத்திகரிக்கப்பட்ட சோயாபீன் மற்றும் சுத்திகரிக்கப்பட்ட சூரியகாந்தி எண்ணெய் ஆகியவற்றின் அடிப்படை வரி 32.5 சதவீதத்தில் இருந்து 17.5 சதவீதம் ஆக குறைக்கப்பட்டுள்ளது.
குறைக்கப்படுவதற்கு முன், அனைத்து வகையான கச்சா சமையல் எண்ணெய்கள் மீதான வேளாண் உள்கட்டமைப்பு செஸ் 20 சதவீதம் ஆக இருந்தது. குறைக்கப்பட்ட பிறகு, கச்சா பாமாயில் மீதான வரி 8.25 சதவீதம் ஆகவும், கச்சா சோயாபீன் எண்ணெய் மற்றும் கச்சா சூரியகாந்தி எண்ணெய் மீதான வரி தலா 5.5 சதவீதம் ஆகவும் இருக்கும்.
சமையல் எண்ணெய்களின் விலைகளைக் கட்டுப்படுத்த பாமாயில், சூரியகாந்தி எண்ணெய் மற்றும் சோயாபீன் எண்ணெய் மீதான இறக்குமதி வரிகளை அரசு குறைத்துள்ளது, தேசிய உற்பத்தி மற்றும் உபஉற்பத்தி பொருட்கள் இணையவழி வர்த்தக அமைப்பில்  கடுகு எண்ணெயின் வர்த்தகம் தற்காலிகமாக நிறுத்தி வைக்கப்பட்டுள்ளது. சேமிப்பு கட்டுப்பாடுகளும் விதிக்கப்பட்டுள்ளன.
அரசின் நடவடிக்கைகளின் காரணமாக தமிழகத்தில் ஒரு கிலோவுக்கு ரூ 10 வரை சமையல் எண்ணெய்களின் விலைகள் குறைந்துள்ளன. உதாரணமாக, கடலூரில் ஒரு கிலோ பாமாயிலின் விலை ரூ 7-ம், கடலை எண்ணெயின் விலை ரூ 10-ம் குறைந்துள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1769534
------
(Visitor Counter : 208
பிரதமர் அலுவலகம்
குடியரசுத் தலைவரின் பிறந்தநாளையொட்டி பிரதமர் வாழ்த்து
பிரதமர் திரு நரேந்திர மோடி, குடியரசுத் தலைவர் திருமதி திரௌபதி முர்முவின் பிறந்தநாளையொட்டி தமது வாழ்த்துகளைத் தெரிவித்துள்ளார்.
பிரதமர் டுவிட்டரில் கூறியிருப்பதாவது;
“குடியரசுத்தலைவருக்கு பிறந்தநாள் வாழ்த்துக்கள். நமது மக்களின் நலனுக்கான ஞானம், கண்ணியம், அர்ப்பணிப்பு ஆகியவற்றின் கலங்கரை விளக்கமாக, தேசத்தின் முன்னேற்றத்திற்கு மேற்கொண்ட முயற்சிகளுக்காக அவர் பாராட்டப்படுகிறார். அவரது அர்ப்பணிப்பு நம் அனைவருக்கும் தொடர்ந்து ஊக்கமளிக்கிறது. அவர் நல்ல ஆரோக்கியத்துடனும், நீண்ட ஆயுளுடனும் வாழ வாழ்த்துகிறேன். @rashtrapatibhvn”
குடியரசுத் துணைத் தலைவர் செயலகம்
நகரங்கள் பொருளாதார வளர்ச்சியின் உந்துவிசை. நகரங்களில் வாழும் மக்களுக்கு போதுமான வீட்டுவசதி செய்து தருவது அவசியம் : குடியரசுத் துணைத்தலைவர்
நகரங்கள் பொருளாதார வளர்ச்சியின் உந்துவிசை: நகரங்களில் வாழும் அனைத்து தரப்பு மக்களுக்கும் போதுமான வீட்டுவசதி மற்றும் இதர அத்தியாவசிய வசதிகளை செய்து தருவது அவசியம் என்று குடியரசுத் துணைத்தலைவர் திரு.எம்.வெங்கையா நாயுடு கூறியிருக்கிறார். புதுதில்லியில் இன்று  நவ்ரோஜி நகரில் உலக வர்த்தக மையத்திற்கும், நேதாஜி நகர் பொதுப்பிரிவு குடியிருப்பு மறுமேம்பாட்டு திட்டத்திற்கும் அடிக்கல் நாட்டி அவர் பேசினார். மத்திய வீட்டுவசதி மற்றும் நகர்ப்புற விவகாரங்கள் துறை  இணையமைச்சர் திரு.ஹர்தீப்சிங் பூரி மற்றும் பிரமுகர்கள் நிகழ்ச்சியில் பங்கேற்றனர்.
தாம் வீட்டு வசதி மற்றும் நகரப்புற விவகாரங்கள் அமைச்சராக இருந்தபோது உருவாக்கப்பட்ட இந்தத் திட்டங்களுக்கு அடிக்கல் நாட்டுவதில் மிகுந்த பெருமையும், மன நிறைவும் அடைவதாக குடியரசுத் துணைத் தலைவர் கூறினார்.
அனைத்து குடிமக்களுக்கும் வீட்டுவசதி செய்து தருவதுடன் பெருகி வரும் மக்கள் தொகையை கருத்தில் கொண்டு அவர்களது தேவைக்கு ஏற்ப நல்ல அடிப்படை வசதிகளை உருவாக்குவது அவசியம் என்று குடியரசுத் துணைத் தலைவர் கூறினார். சுற்றுச்சூழலைப் பாதுகாத்து, ஆதாரங்களைப் பேணி மேம்பாட்டை நிலைத்தத் தன்மை கொண்டதாக அமைக்க வேண்டும் என்று அவர் கேட்டுக் கொண்டார்.
பசுமைக் கட்டடங்களை கட்டவேண்டியது அவசியம் என்றும், குறைவாக உள்ள வளங்களையும், இடங்களையும் அதிகபட்சம் பயன்படுத்திக்கொள்ளும் வகையில், எரிசக்தித் திறன் கொண்ட நவீன போக்குவரத்துத் தீர்வுகளை ஊக்குவிக்க வேண்டும் என்றும் குடியரசுத் துணைத்தலைவர் கூறினார். பசுமைக் கட்டடங்கள் மற்றும் திறன்மிக்க சக்தி பயன்பாடு கொண்ட கட்டடங்கள் என்ற கருத்தை மேம்படுத்த வேண்டியது அவசியம் என்று அவர் கூறினார். இதுபற்றிய விழிப்புணர்வை குடிமக்களிடையே உருவாக்க வேண்டும் என்றும் திரு. வெங்கையா நாயுடு கேட்டுக் கொண்டார்.
குடியரசுத் துணைத் தலைவரின் முழுமையான உரைக்கு www.pib.nic.in என்ற வலைதளத்தைப் பார்க்கவும்.
----
(Visitor Counter : 139
மனித வள மேம்பாட்டு அமைச்சகம்
ஐ.ஐ.எம் ராய்ப்பூரின் 11 வது தொகுதி முதுகலைத் திட்டத்தின் தொடக்கத் திட்டத்திலும், 9 வது தொகுதி சக  திட்டத்திலும் மத்திய கல்வி அமைச்சர் பங்கேற்கிறார்.
மத்திய கல்வி அமைச்சர் திரு. ரமேஷ் போக்ரியால் 'நிஷாங்க்' 11 வது தொகுதி முதுகலைப் பட்டதாரி திட்டம்  மற்றும் ஐஐஎம் ராய்ப்பூரின் 9 வது தொகுதி சக  திட்டம்  இணைய ஊடகம் மூலம் தொடக்க நிகழ்ச்சியில் பங்கேற்றார். இந்நிகழ்ச்சியில் ஐ.ஐ.எம் ராய்ப்பூரின் நிர்வாகக் குழுவின் தலைவர் திரு. சியாமல் கோபிநாத் மற்றும் ஐ.ஐ.எம் இயக்குநர் பேராசிரியர் பாரத் பாஸ்கர் ஆகியோர் கலந்து கொண்டனர்.
இந்நிகழ்ச்சியில் பேசிய திரு. போக்ரியால், 11 வது தொகுதி முதுகலைப் பட்டதாரித் திட்டம்  மற்றும் ஐஐஎம் ராய்ப்பூரின் 9 வது தொகுதி சக  திட்ட மாணவர்களை ஐஐஎம் வளாகத்திற்கு வரவேற்றார். வாழ்நாள் முழுவதும் கற்றல் மற்றும் மேம்பாடு, சமூகத்துடன் நேர்மறையான ஈடுபாடு மற்றும் தலைமைத்துவத் திறன்களை வளர்ப்பது ஆகியவற்றுக்கு நிறுவனம் முக்கியத்துவம் அளிப்பதை அமைச்சர் வெகுவாகப் பாராட்டினார்; அவை நமது சமூகத்தையும், நாட்டையும் சாதகமாக பாதிக்கும் குணங்கள் என்று தெரிவித்தார்.
புதிய தேசிய கல்விக் கொள்கையும்  இந்த திசையில் ஒரு படி என்று திரு. போக்ரியால் குறிப்பிட்டார். கல்வியின் பாடத்திட்ட மற்றும் கற்பித்தல் கட்டமைப்பை மாற்றுவதன் மூலம் நமது தேசத்தை உலகளாவிய அறிவு வல்லரசாக மாற்றுவதை புதிய தேசிய கல்விக் கொள்கை  2020 நோக்கமாகக் கொண்டுள்ளது. கற்றலின் அனைத்து மட்டங்களிலும் தொழில்நுட்பத்தின் ஒருங்கிணைப்பை இது வலியுறுத்துகிறது. 2035ஆம் ஆண்டில் உயர்கல்வியில் மொத்த சேர்க்கை விகிதத்தை 50 சதவீதமாக உயர்த்த அரசாங்கம் எவ்வாறு விரும்புகிறது என்பதை விளக்கினார், அப்போது ஐ.ஐ.எம் போன்ற நிறுவனங்களும் இந்த சந்தர்ப்பத்திற்கு உயருவதுடன், அரசாங்கத்தால் நிர்ணயிக்கப்பட்ட இந்தக் கொள்கை நோக்கங்களை அடைய குறிப்பிடத்தக்க பங்களிப்பை வழங்கும். தங்கள் வாழ்க்கையின் ஒரு புதிய கட்டத்தைத் தொடங்க மாணவர்களை வாழ்த்தியதோடு, நாட்டுக்கு உற்சாகத் துடிப்பு தேவைப்படுவதோடு மட்டுமல்லாமல், சமூகப் பொறுப்புணர்வு தேவை. அவர்கள் எந்தத் துறையில் பணிபுரிந்தாலும், எந்த விதமான விஷயமாக இருந்தாலும் அதை நோக்கி செயல்படுவார்கள் என்று உறுதியளித்ததோடு அவர் தனது உரையை முடித்தார்.
பிரதமர் அலுவலகம்
மத்தியப் பிரதேச மாநிலம் தார் பகுதியில் நேரிட்ட பேருந்து விபத்தில் உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து நிதியுதவி வழங்கப்படும் என்று பிரதமர் அறிவித்துள்ளார்
மத்தியப் பிரதேச மாநிலம் தார் பகுதியில் நேரிட்ட பேருந்து விபத்தில் உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ. 2 லட்சம் நிதியுதவி வழங்கப்படும் என்று பிரதமர் திரு நரேந்திர மோடி அறிவித்துள்ளார். காயமடைந்தவர்களுக்கு தலா ரூ. 50,000 அளிக்கப்படும் என்றும் அவர் கூறியுள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது-
“மத்தியப் பிரதேச மாநிலம் தார் பகுதியில் நேரிட்ட பேருந்து விபத்தில் உயிரிழந்தவர்களின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ. 2 லட்சம் நிதியுதவி வழங்கப்படும். காயமடைந்தவர்களுக்கு தலா ரூ. 50,000 அளிக்கப்படும்: பிரதமர்”
ஜல்சக்தி அமைச்சகம்
ஜல் சக்தி அமைச்சகம் ஏற்பாடு செய்த அணை பாதுகாப்பு குறித்த சர்வதேச மாநாடு ஜெய்ப்பூரில் நிறைவடைந்தது
ஜல் சக்தி அமைச்சகத்தின் நீர்வளம், நதி மேம்பாடு மற்றும் கங்கை புத்துயிரூட்டல் துறை ஏற்பாடு செய்த அணை பாதுகாப்பு குறித்த சர்வதேச மாநாடு  ஜெய்ப்பூரில் உள்ள ராஜஸ்தான் சர்வதேச மையத்தில்  நிறைவடைந்தது. மாநாட்டின் நிறைவு நிகழ்ச்சிக்கு மத்திய ஜல்சக்தி துறை அமைச்சர் கஜேந்திர சிங் ஷெகாவத் தலைமை தாங்கினார். கூட்டத்தில் பேசிய மத்திய அமைச்சர், எதிர்காலத்தில் அணை நிர்வாகத்தின் முக்கிய அம்சமாக இருக்கக்கூடிய அணையின் ஆரோக்கியம் மற்றும் பாதுகாப்பு குறித்து வலியுறுத்தினார். பங்கேற்பாளர்கள் அனைவருக்கும் நன்றி தெரிவித்த மத்திய அமைச்சர், அணை பாதுகாப்பு குறித்த சர்வதேச மாநாடு 2023 இன் முடிவுகள் அணை பாதுகாப்பு மற்றும் முக்கியமான அணை உள்கட்டமைப்பின் நீண்ட ஆயுளை உறுதி செய்வதில் நீண்ட தூரம் செல்லும் என்று நம்பிக்கை தெரிவித்தார்.
தேசிய பேரிடர் மேலாண்மை நிறுவனத்துடன்  அணைகளுக்கான அவசர செயல் திட்டங்களை  முன்னெடுத்துச் செல்ல கூட்டு நடவடிக்கைக் குழுவை அமைப்பது உள்ளிட்ட முக்கிய செயல்பாட்டு அம்சங்களை மத்திய ஜல் சக்தி அமைச்சர் பரிந்துரைத்தார்; பல்வேறு அணை பாதுகாப்பு சம்பவங்கள் மற்றும் தோல்விகள் குறித்து விவாதிக்க பயிலரங்கம் நடத்தவும், அதன் விளைவுகளை அனைத்து தரப்பினருக்கும் பரப்பவும் மத்திய அமைச்சர் பரிந்துரைத்தார்.
அணை பாதுகாப்பை மேம்படுத்துவதற்கான திறன்களை வலுப்படுத்த இத்துறையில் முன்னணி வல்லுநர்கள் மற்றும் தலைவர்களுக்கு ஏதுவாக இரண்டு நாள் மாநாட்டில் பல்வேறு தொழில்நுட்ப அமர்வுகள் ஏற்பாடு செய்யப்பட்டன. டிஓடபிள்யூஆர், ஆர்.டி மற்றும் ஜி.ஆர் இணைச் செயலாளர் திரு ஆனந்த் மோகன் மாநாட்டின் முடிவுகளை சுருக்கமாகக் கூறினார் மற்றும் 2 நாள் மாநாட்டின் அமர்வுகளிலிருந்து வெளிவந்த பரிந்துரைகளைப் பகிர்ந்து கொண்டார்.
அணை பாதுகாப்பு மற்றும் மேலாண்மை குறித்த மத்திய அரசின் முன்முயற்சிகளைப் பகிர்வதில் தொடங்கி, மகாராஷ்டிராவின் அணை பாதுகாப்பு நிலை குறித்த தலைப்புகளை உள்ளடக்கிய பிற விளக்கக்காட்சிகள் இந்த முழுமையான அமர்வில் வழங்கப்பட்டன; ஆஸ்திரேலியாவிலிருந்து மதிப்புமிக்க அனுபவங்களைப் பகிர்ந்து கொள்ளும் ஆஸ்திரேலிய மாநிலமான நியூ சவுத் வேல்ஸ்  அணைப் பாதுகாப்பை ஒழுங்குபடுத்துதல்; நீர் மேலாண்மையில் டென்மார்க்கிற்கும் இந்தியாவுக்கும் இடையிலான ஒத்துழைப்பு இரு நாடுகளுக்கும் இடையிலான பல்வேறு ஒத்துழைப்பு முயற்சிகளை விரிவுபடுத்துகிறது.
"அணை பாதுகாப்பு மேலாண்மை மற்றும் ஆளுமையில் சர்வதேச மற்றும் தேசிய நடைமுறைகள்" என்ற தொழில்நுட்ப அமர்வுடன் நாளின் இரண்டாவது பாதி தொடங்கியது, அமெரிக்காவில் அணை பாதுகாப்பு அறிமுகம் குறித்த விளக்கக்காட்சிகள் வெளியிடப்பட்டன.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 44.19 கோடி கொவிட் தடுப்பூசி டோஸ்கள் போடப்பட்டுள்ளன.
இதுவரை மொத்தம் 3,06,21,469 பேர் குணமடைந்துள்ளனர்.
குணமடைந்தவர்களின் விழுக்காடு 97.39 சதவீதமாகும்.
கடந்த 24 மணி நேரத்தில் 42,363 பேர் குணமடைந்துள்ளனர்.
132 நாட்களுக்குப் பிறகு அன்றாட பாதிப்புகளின் எண்ணிக்கை 30,000க்கும் குறைவாக இந்தியாவில் பதிவாகியுள்ளது. கடந்த 24 மணி நேரத்தில் 29,689 பேர் புதிதாக பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 124 நாட்களுக்குப் பிறகு 4,00,000ஆகக் குறைந்துள்ளது; தற்போது இது 3,98,100ஆக உள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.27 சதவீதமாகும்.
வாராந்திர தொற்று உறுதி விழுக்காடு 5 சதவீதத்திற்கும் குறைவாக சரிந்து, 2.33 சதவீதமாக உள்ளது.
தினசரி தொற்று உறுதி வீதம் தொடர்ந்து 3 சதவீதத்திற்கும் குறைவாக 1.73 சதவீதமாகப் பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 45.91 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1739310
(
நிதி அமைச்சகம்
விவசாயிகள் கடன் அட்டை மூலம் 1.5 கோடி பேருக்கு 1.35 லட்சம் கோடி கடன்
விவசாயிகள் கடன் அட்டை மூலம், 1.5 கோடி விவசாயிகளுக்கு, ரூ.1.35 லட்சம் கோடி கடன் வழங்கப்பட்டுள்ளது.
தற்சார்பு இந்தியா திட்டத்தின் ஒரு பகுதியாக, 2.5 கோடி விவசாயிகளுக்கு, ரூ.2 லட்சம் கோடி மதிப்பிலான சலுகை கடன் திட்டத்தை மத்திய அரசு அறிவித்தது. வங்கிகள் மற்றும் இதர நிதி நிறுவனங்களின் ஒருங்கிணைந்த முயற்சிகளால், விவசாயிகள், மீனவர்கள், கறவை மாடுகள் வைத்திருக்கும் விவசாயிகள் 1.5 கோடி பேருக்கு, விவசாயிகள் கடன் அட்டையின் கீழ் இதுவரை ரூ.1.35 லட்சம் கோடி கடன் வழங்கப்பட்டுள்ளது.
உழவு பணிகளை மேற்கொள்ள, விவசாயிகளுக்கு சரியான நேரத்தில் கடன் வழங்க வேண்டும் என்ற நோக்கத்தில், விவசாயிகள் கடன் அட்டை  திட்டம் கடந்த 1998ம் ஆண்டு அறிமுகம் செய்யப்பட்டது. இதற்கு மத்திய அரசு 2 சதவீதம் வட்டி மானியம் வழங்குகிறது. கடன் தவனையை ஒழுங்காக செலுத்தும் விவசாயிகளுக்கு 3 சதவீத வட்டி மானியம் அளிக்கப்படுகிறது. அதனால் 4 சதவீத வட்டியில் விவசாயிகளுக்கு கடன் கிடைக்கிறது. கேசிசி கடன் சலுகைகள் கடந்த 2019ம் ஆண்டு, கால்நடை மற்றும் மீன் வளர்க்கும் விவசாயிகளுக்கும் நீட்டிக்கப்பட்டது. இதன் மூலம் அவர்களின் பிணை இல்லா விவசாய கடன் வரம்பு ரூ.1 லட்சத்திலிருந்து 1.6 லட்சம் வரை உயர்த்தப்பட்டது.
விவசாயிகளுக்கு சவுகரியமான கடனை உறுதி செய்வதால், தற்சார்பு இந்தியா பிரசாரம் மூலம் , கிராம பொருளாதாரமும், விவசாய உற்பத்தியும் அதிகரிக்கும். நாட்டின் உணவு பாதுகாப்பு நோக்கங்களையும் நிறைவேற்றும்.
மேலும் விவரங்களுக்கு இந்த செய்தி குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1665849
(Visitor Counter : 770
பிரதமர் அலுவலகம்
சூரத்தில் நவீன மருத்துவமனையை பிரதமர் தொடங்கிவைத்தார்
ஆயுஷ்மான் பாரத் சுகாதார வசதிகளையும், பணிகளையும் மேம்படுத்தும் என்று தெரிவித்தார்
சூரத்தில் அமைந்துள்ள நவீன பன்னோக்கு மருத்துவமனையான ரசிலாபென் செவந்திலால் ஷா வீனஸ் மருத்துவமனையை பிரதமர் திரு. நரேந்திர மோடி இன்று தொடங்கிவைத்தார். இந்த மருத்துவமனை ஆயுஷ்மான் பாரத் திட்டத்தின் கீழ் மக்களுக்கு சேவை செய்யவுள்ளது தனக்கு பெரும் மகிழ்ச்சி அளிப்பதாக பிரதமர் கூறினார்.
பொது கூட்டத்தில் உரையாற்றிய பிரதமர், ஆரோக்கியமான இந்தியாவை உருவாக்க தனது அரசு பாடுபட்டு வருவதாகக் கூறினார். ஏழை மக்களுக்காக அரசு எடுத்துவரும் நடவடிக்கைகள் குறித்து அவர் எடுத்துரைத்தார். பிரதமர் மகப்பேறு நலத் திட்டம், இந்திரதனுஷ் இயக்கம் போன்ற திட்டங்கள் இறப்பு விகிதத்தை குறைப்பதில் பெரும் பங்கு வகித்துள்ளதாக பிரதமர் கூறினார்.
செங்கோட்டையில் தூய்மை இந்தியா திட்டத்தை அறிவிக்கும் போது, பிரதமரை கேலி செய்தவர்களுக்கு சரியான பதிலடி அளிக்கும் வகையில், இந்த சுகாதார இயக்கம் மூலம் இன்று 97 சதவீத மக்களுக்கு தூய்மையான கழிப்பறை வசதி கிடைத்துள்ளது என்று பிரதமர் கூறினார். சுகாதார கேடு வருமுன் காப்பதன் அவசியத்தைக் குறிப்பிட்ட பிரதமர் நல்வாழ்விற்கு யோகாவின் பங்கினை உலகம் தற்போது அங்கீகரித்துள்ளது என்றார்.
ஆயுஷ்மான் பாரத் திட்டம், முற்றிலும் புதிய சூழலை உருவாக்கி ஆரோக்கியமான இந்தியாவை உருவாக்க உதவும் என்று பிரதமர் கூறினார். இரண்டாம் மற்றும் மூன்றாம் நிலை நகரங்களில் புதிய மருத்துவமனைகளை அமைக்க இந்தத் திட்டம் ஊக்கம் அளிக்கும். பொது மருந்துகள் தற்போது பெருமளவு கிடப்பதினால் சுகாதார சேவை மலிவடைவோதோடு, பல விலைமதிப்பற்ற உயிர்களையும் பாதுகாக்கும் என்று பிரதமர் கூறினார்.
பொருளாதார ரீதியாக நலிவடைந்த சமூகத்தினருக்கான 10 சதவீத இட ஒதிக்கீட்டை முதலில் அமல்படுத்திய குஜராத் மாநிலத்திற்கு பிரதமர் வாழ்த்து தெரிவித்தார்.
அறிவியல் மற்றும் தொழில்நுட்பத்துறை
நாட்டில் புத்தாக்க நடவடிக்கைகளை ஊக்குவிக்க சிஎஸ்ஐஆர் மற்றும் அடல் புத்தாக்க இயக்கம் இடையே ஒப்பந்தம்
புத்தாக்க அடிப்படையிலான தொழில்துறையை ஊக்குவிக்கவும், பல்துறை தலைமைப்பண்பை உருவாக்கவும், அறிவியல் மற்றும் தொழில்நுட்பத் துறையில் ஆராய்ச்சி மற்றும் மேம்பாட்டுப் பணிகளை மேற்கொள்ளும் முதன்மை அமைப்பாக சிஎஸ்ஐஆர் திகழ்கிறது. புத்தாக்கத்தன்மை மற்றும் தொழில்முனைவோர் திறனை ஊக்குவிப்பதற்காக அடல் புத்தாக்க இயக்கத்தை இந்திய அரசு செயல்படுத்தி வருகிறது. இந்நிலையில், பரஸ்பரம் பலனளிக்கும் வகையில் சிஎஸ்ஐஆரும், அடல் புத்தாக்க இயக்கமும் ஒன்றாக இணைந்துள்ளன. பல்வேறு துறைகளில் புத்தாக்கத்தை ஊக்குவிக்கும் நோக்கில், இரு அமைப்புகளுக்கும் இடையே இன்று விருப்ப ஒப்பந்தம் கையெழுத்தானது. இந்த நிகழ்ச்சியில் நிதி ஆயோக் அமைப்பின் துணைத்தலைவர் திரு.ராஜீவ் குமார், நிதி ஆயோக் தலைமைச் செயல் அதிகாரி திரு.அமிதாப் காந்த், சிஎஸ்ஐஆர் தலைமை இயக்குநர் திரு.சேகர் சி மாண்டே மற்றும் இரு அமைப்புகளையும் சேர்ந்த மூத்த அதிகாரிகள் கலந்து கொண்டனர்.
பரஸ்பர நலனுக்காக இருதரப்பும் இணைந்து செயல்படும் முக்கிய பகுதிகள்:
- அடல் புத்தாக்க இயக்க முயற்சிகளின் கீழ், புதிய நிறுவனங்களை உருவாக்குவதற்கான சிஎஸ்ஐஆர் மையங்கள் மூலம் உலகத்தரம் வாய்ந்த நிறுவனங்களை தொடங்குவதற்கு ஆதரவு தெரிவிப்பது. சிஎஸ்ஐஆர் புத்தாக்கப் பூங்காக்கள் உள்ளிட்ட புதிய புத்தாக்க மாதிரிகளில் ஒருங்கிணைந்து பணியாற்றுவதற்கு ஆதரவு அளிப்பது.
- ARISE அமைப்புடன் இணைந்து சிறு, குறு, நடுத்தரத் தொழில் துறைக்கான புத்தாக்கம் மற்றும் ஆராய்ச்சிகளை சிஎஸ்ஐஆர் ஊக்குவிப்பது.
- அடல் ஊக்குவிப்பு ஆய்வகங்கள் மற்றும் மாணவர் அறிவியல் திட்டம்  ஆகியவற்றுக்கு இடையே நெருங்கிய ஒத்துழைப்பின் மூலம், இந்தியா முழுவதும் பள்ளிகளில் எழும் பிரச்சினைகளைத் தீர்ப்பதற்கான சூழலை உருவாக்குவது.
- ஒத்துழைப்பின் கீழ், மேற்கொள்ளப்படும் நடவடிக்கைகளுக்காக பணித் திட்டங்களை உருவாக்குவதன் மூலம், கூட்டு நடவடிக்கைகள் மற்றும் ஒத்துழைப்புகள் செயல்படுத்தப்படும்.
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் 82.57 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு, செப்டம்பர் 25-ஆம் தேதி வரை, 82.57 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் 94 லட்சம்  டோஸ் தடுப்பூசிகளை வழங்கத் திட்டமிடப்பட்டுள்ளது.
சுமார் 4.15 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1757918
சிறப்பு சேவைகள் மற்றும் கட்டுரைகள்
அஞ்சலக சேமிப்பு கணக்கு : குறைந்தபட்ச இருப்புத் தொகையை ரூ.500 ஆக உயர்த்த கடைசி நாள் டிசம்பர் 11
அஞ்சலகங்களில் சேமிப்புக் கணக்கு வைத்துள்ளவர்கள், சேமிப்பு கணக்கில் குறைந்தபட்ச இருப்புத் தொகையை ரூ.500 ஆக வரும், இன்னும் இரண்டு நாட்களுக்குள், அதாவது டிசம்பர் 11 ஆம் தேதிக்குள் உயர்த்திக் கொள்ள வேண்டும் என்று சென்னை நகர தெற்கு பிரிவின் அஞ்சலக மூத்த கண்காணிப்பாளர் கேட்டுக் கொண்டுள்ளார்.
வங்கி சேவையில் இறங்கிய அஞ்சலகங்களில் சேமிப்பு கணக்குகளின் குறைந்தபட்ச இருப்புத் தொகை ரூ.50ஆக இருந்தது. இதை ரூ.500ஆக உயர்த்தி மத்திய அரசு உத்தரவிட்டது. அதன்படி இந்த விதிமுறை கடந்த ஆண்டு டிசம்பர் 12 ஆம் தேதி நடைமுறைக்கு வந்தது. ஏற்கனவே, சேமிப்பு கணக்கு தொடங்கியவர்கள் குறைந்தபட்ச இருப்புத் தொகையை ரூ.500 ஆக உயர்த்திக் கொள்ள வரும் இம்மாதம்  11 ஆம் தேதி வரை கால அவகாசம் வழங்கப்பட்டுள்ளது.
இருப்புத் தொகையை ரூ.500 ஆக உயர்த்தாத பட்சத்தில் மார்ச் மாதம் முதல் அபராத கட்டணமாக வாடிக்கையாளர் கணக்கில் இருந்து ரூ.100, ஒவ்வொரு ஆண்டும் கழிக்கப்பட்டு இருப்புத் தொகை குறைக்கப்பட்டு, கணக்கு காலாவதி ஆகிவிடும்.
எனவே, அஞ்சலகங்களில் சேமிப்புக் கணக்கு வைத்துள்ளவர்கள், சேமிப்பு கணக்கில் குறைந்தபட்ச இருப்புத் தொகையை ரூ.500 ஆக வரும் டிசம்பர் 11 ஆம் தேதிக்குள் உயர்த்திக் கொள்ள வேண்டும் என்று சென்னை நகர தெற்குப் பிரிவின் அஞ்சலக மூத்த கண்காணிப்பாளர் வெளியிட்டுள்ள செய்திக் குறிப்பில் கேட்டுக் கொண்டுள்ளார்.